EkBass/fiwiki-20250220-pages-articles huggingface dataset:
Pekka Salonsaari

Pekka Tapio Salonsaari (1. toukokuuta 1964 Oulu – 19. elokuuta 1995) oli oululainen basisti ja geologi. Hän soitti Kansanturvamusiikkikomissiossa vuosina 1983–1986 ja Generatorsissa vuosina 1988–1991. Lisäksi hän on huutanut Mieskuoro Huutajissa. Vuonna 1991 Salonsaari muutti Helsinkiin keskittyen geologian opintoihinsa, ja kirjoitti väitöskirjan. Hän kuoli elokuussa 1995 sydänkohtaukseen, neljä viikkoa ennen väitöstilaisuutta.Hurme ym. 2006, s. 32Hurme ym. 2006, s. 55 == Lähteet == * * * ===Viitteet=== Luokka:Suomalaiset basistit Luokka:Suomalaiset geologit Luokka:Vuonna 1964 syntyneet Luokka:Vuonna 1995 kuolleet
Mike Posner

Michael Robert Henrion ”Mike” Posner (s. 12. helmikuuta 1988 Detroit, Michigan) on yhdysvaltalainen laulaja-lauluntekijä sekä tuottaja. Posnerin debyyttialbumi 31 Minutes to Takeoff julkaistiin vuonna 2010. Esikoisalbumilta suurimmaksi hitiksi nousi ensimmäinen single Cooler than Me. Vuonna 2015 I Took a Pill in Ibiza -kappaleen norjalaisen Seeb-duon tekemä remix muodostui maailmanlaajuiseksi hitiksi. Kappale löytyi myös toukokuussa 2016 julkaistulta Posnerin At Night, Alone -nimiseltä kakkosalbumilta. Oman tuotannonsa lisäksi Posner on tehnyt musiikkia useille kansainvälisesti tunnetuille artisteille, kuten Justin Bieberille, Pharrell Williamsille sekä Maroon 5 -yhtyeelle. Luokka:Yhdysvaltalaiset laulaja-lauluntekijät Luokka:Yhdysvaltalaiset musiikkituottajat Luokka:Vuonna 1988 syntyneet Luokka:Elävät henkilöt
Eos (1854–1866)

Eos oli Turussa vuosina 1854–1866 ilmestynyt ruotsinkielinen lastenlehti. Litografi Julius Schorningin julkaisema ja Titus Reuterin toimittama Eos oli Suomen ensimmäinen lastenlehti. Vuosina 1857–1859 sitä toimitti Johan Mauritz von Essen ja vuosina 1860–1861 Essen yhdessä Reuterin kanssa. Sen jälkeen toimituksesta vastasi Karl Robert Malmström, jota lokakuussa 1864 seurasi Axel Gabriel Ingelius.Suomen lehdistön historia 9, s. 102, 106. Aamunkoiton jumalattarelta nimensä saanut Eos oli aikanaan Pohjoismaiden huomattavin lastenlehti, joka antoi alkusysäyksen myös Carl Anton Wetterberghin toimittamalle LinnealleSuomen lehdistön historia 9, s. 106.. Sen tärkein avustaja oli Zachris Topelius, jonka mukaan lastenlehteä oli tehtävä lasten ehdoilla. Kristillis-siveellisistä lähtökohdistaan huolimatta Eos oli olemukseltaan lennokas ja uudenaikainen. Se sisälsi satuja, tarinoita luonnosta ja eläimistä, arvoituksia ja tehtäviä. Lehden tavaramerkkinä toimivat Topeliuksen Walterin tarinat.Suomen lehdistön historia 9, s. 112–114. Aikansa muihin lehtiin verrattuna Eos oli poikkeuksellisen runsaasti ja taidokkaasti kuvitettu. Vuodesta 1857 lähtien sen litografina toimi saksalainen C. Grosskopf, joka julkaisi lehdessä Suomen ensimmäiset sarjakuvat. Eos käytti myös ensimmäisenä lehtenä Suomessa värilitografioita. Toisinaan sen mukana julkaistiin isokokoisia plansseja. Kotimaisista taiteilijoista Eosta avusti Kalevala-kuvituksestaan tunnettu R. W. Ekman. Grosskopfin jätettyä Turun lehden kuvitus väheni ja yksinkertaistui, mitä yritettiin korvata lisääntyneellä värien käytöllä.Suomen lehdistön historia 9, s. 116–117. Lähinnä säätyläis- ja virkamiesperheisiin levinnyt Eos sai ensimmäisenä ilmestymisvuotenaan lähes 700 tilaajaa. 1860-luvun alussa sen levikki nousi yli 900 kappaleen. Sen jälkeen alkoi jyrkkä alamäki, johon vaikuttivat ruotsalaisen Linnean kilpailu, Topeliuksen avustusten väheneminen sekä erilaiset taloudelliset vastoinkäymiset.Suomen lehdistön historia 9, s. 106, 119. Kahdesti kuukaudessa ilmestyneen Eoksen jatkajaksi perustettiin vuonna 1867 Theodor Sederholmin julkaisema ja Topeliuksen avustama TrollsländanSuomen lehdistön historia 9, s. 110.. ==Lähteet== * ===Viitteet=== ==Aiheesta muualla== * Eos digitoituna kansalliskirjastossa Luokka:Ilmestymästä lakanneet suomalaiset aikakauslehdet Luokka:Suomalaiset lastenlehdet Luokka:Suomalaiset ruotsinkieliset aikakauslehdet Luokka:Turun media Luokka:1850-luku Luokka:1860-luku
The Wombats

300px|thumb|The Wombats esiintymässä vuonna 2015 The Wombats on brittiläinen indie rock -yhtye Liverpoolista, Englannista. Se on toiminut vuodesta 2003 lähtien, ja debyyttialbumi A Guide to Love, Loss & Desperation julkaistiin lokakuussa 2007. == Jäsenet == Yhtyeeseen kuuluu kolme jäsentä: * Matthew Murphy – laulu, kitara ja koskettimet * Dan Haggis – rummut, perkussiot, kitara, koskettimet ja taustalaulu * Tord Øverland Knudsen – basso, kitara, koskettimet ja taustalaulu == Diskografia == === Studioalbumit === * A Guide to Love, Loss & Desperation (2007) * This Modern Glitch (2011) * Glitterbug (2015) * Beautiful People Will Ruin Your Life (2018) * Fix Yourself, Not the World (2022) === EP:t === * The Daring Adventures of Sgt. Wimbo and His Pet Otter (2004) * The Hangover Sessions (2004) * No.3 (2005) * The Wombats Go Pop! Pop! Pop! (2007) * The Wombats EP (2008) * This Acoustic Glitch (2011) * Glitterbug B Sides EP (2015) == Aiheesta muualla == * Yhtyeen virallinen sivusto Luokka:Brittiläiset rockyhtyeet
Aerobinen liikunta

Aerobinen liikunta on fyysistä liikkumista, jossa keho tuottaa ravintoaineista lihastyön vaatimaa energiaa hapen avulla (eli aerobisesti). Aerobista liikuntaa on kestävyysliikunta, joka pitää yllä ja parantaa kestävyyskuntoa. Tällä tarkoitetaan elimistön aerobista eli sydän-, hengitys- ja verenkiertojärjestelmän toimintakykyä. Aerobista eli kestävyyskuntoa kehittäviä liikuntalajeja ovat muun muassa kävely, juoksu, erilaiset (aerobiset) jumpat, uinti, hiihto, (rulla)luistelu ja pyöräily. Kestävyyskunnon perinteinen arviointitapa on maksimaalisen hapenottokyvyn mittaus.http://www.terveyskirjasto.fi/terveyskirjasto/tk.koti?p_artikkeli=dlk01038&p;_haku=maksimaalinen%20hapenottokyky Aerobinen liikunta kehittää myös motorisia taitoja sekä voi suojata hermojärjestelmää ja aivojen toimintakykyä mekanismein, joita ei vielä tarkkaan tutkimuksessa tunneta. == Katso myös == *Peruskestävyysharjoittelu *Terveysliikunta == Lähteet == *Brown A. & Simmons J. (toim.): Aerobic Exercise: Health benefits, types and common misconceptions. New York: Nova Science Publishers, Inc. 2013 [eBook Collection (EBSCOhost), Ipswich, MA. Haettu 15.5.2016] ISBN 978-1-62618-579-1 *Fogelholm M., Vuori I. & Vasankari T. (toim.): Terveysliikunta. Helsinki: Duodecim 2011 (2. painos). ISBN 978-951-656-363-6 === Viitteet === Luokka:Liikunta
Ivy Lee

Ivy Lee (16. heinäkuuta 1877 – 9. marraskuuta 1934) oli yhdysvaltalainen tiedotus- ja suhdetoiminta-asiantuntija. Lee kehitti lehdistötiedotteet sekä yrityksen sisäiset moraalia kohottavat yrityslehdet. Lee tunnetaan Rockefeller-suvulle tekemästään PR-työstä. Viimeisinä elinvuosinaan Lee työskenteli IG Farbenille Hitlerin valtaannousun jälkeen, ja myönsi tämän. Lee kuoli aivokasvaimeen 57-vuotiaana. ==Katso myös== *Edward Bernays Luokka:Yhdysvaltalaiset henkilöt Luokka:Vuonna 1877 syntyneet Luokka:Vuonna 1934 kuolleet
Duyun

Duyun (, pinyin: Dūyún Shì) on piirikuntatason kaupunki Kiinan Guizhoun maakunnassa. Se on Qiannanin buyien ja miaojen autonomisen prefektuurin päähallintopaikka. Kaupungin pinta-ala on 2 275 neliökilometriä ja väkiluku 443 721 (vuonna 2010). Kaupungin keskusta sijaitsee linnuntietä noin 100 kilometriä maakunnan pääkaupunki Guiyangista kaakkoon. == Hallinnollinen jako == Kaupunki jakauttuu viiteen alipiiriin, neljään suurkuntaan ja yhteen shuille varattuun etniseen kuntaan. == Galleria == Kuva:都匀百子桥.jpg | Baizi-silta Duyunin kaupungista. == Lähteet == == Aiheesta muualla == * Encyclopædia Britannica: Duyun Luokka:Guizhoun kaupungit Luokka:Kiinan piirikuntatason alueet
Kaili

Kaili (, pinyin: Kǎilǐ Shì) on piirikuntatason kaupunki Kiinan Guizhoun maakunnassa. Se on Qiandongnanin miaojen ja dongien autonomisen prefektuurin päähallintopaikka. Kaupungin pinta-ala on 1 306 neliökilometriä ja väkiluku 479 011 (vuonna 2010). Kaupungin keskusta sijaitsee linnuntietä noin 135 kilometriä maakunnan pääkaupunki Guiyangista kaakkoon. == Hallinnollinen jako == Kaupunki jakauttuu seitsemään alipiiriin, yhdeksään suurkuntaan ja kahteen maalaiskuntaan. == Galleria == Kuva:Kaili City.jpg | Kaupunkimaisemaa. Kuva:Kaili city, guizhou, china.JPG | Tori. Kuva:Kaili City bus station.jpg | Kailin linja-autoasema. Kuva:Kaili large street.jpg | Katua Kailissa. == Lähteet == == Aiheesta muualla == Luokka:Guizhoun kaupungit Luokka:Kiinan piirikuntatason alueet
Xingyi

Xingyi (, pinyin: Xīngyì Shì) on piirikuntatason kaupunki Kiinan Guizhoun maakunnassa. Se on Qianxinanin buyien ja miaojen autonomisen prefektuurin päähallintopaikka. Kaupungin pinta-ala on 2 910 neliökilometriä ja väkiluku 783 120 (vuonna 2010). Kaupungin keskusta sijaitsee linnuntietä noin 245 kilometriä maakunnan pääkaupunki Guiyangista kaakkoon. == Hallinnollinen jako == Kaupunki jakauttuu kahdeksaan alipiiriin, 17 suurkuntaan ja viiteen maalaiskuntaan. == Galleria == Kuva:Wan Feng Lin River.jpg | Maisemaa Xingyin kaupungin läheltä. Kuva:XingyiWanfenglin.jpg | Wanfeng Lin, Kymmenien tuhansien mäkien metsä, Xingyissä. Kuva:Malinghe River Bridge-2.jpg | Malingjoki Xingyissä. Kuva:Malinghe River Bridge-3.jpg | Malingjoki Xingyissä. Kuva:Malinghe River Bridge-1.jpg | Silta Malingjoella. Kuva:Malinghe River Bridge.jpg | Silta Malingjoella. == Lähteet == == Aiheesta muualla == * GoKunming.com: Xingyi: Guizhou's peaceful Karst paradise Luokka:Guizhoun kaupungit Luokka:Kiinan piirikuntatason alueet
Bayerischer Platzin metroasema

Bayerischer Platzin metroasema on Berliinin metron asema, jolla risteävät linjat U4 ja U7. Asema sijaitsee Schönebergin kaupunginosassa samannimisen aukion alla. Luokka:Berliinin metroasemat
Rathaus Schönebergin metroasema

Rathaus Schönebergin metroasema on Berliinin metron U4-linjan asema Schönebergin kaupunginosassa Schönebergin raatihuoneen lähellä. Luokka:Berliinin metroasemat
Lasten Suometar

Lasten Suometar oli Helsingissä vuosina 1856–1857 ilmestynyt lastenlehti. Suomettaren liitteenä ilmestynyt Lasten Suometar oli Eero Salmelaisen Lukemista Nuorisolle -lehden ohella ensimmäinen suomenkielinen lastenlehti. Se sai alkunsa Suomettaressa vuonna 1855 ilmestyneestä lasten osastosta. Lehden toimittajana työskenteli ensimmäisen vuoden ajan Suomettaren päätoimittaja Rietrikki Polén. Vuoden 1857 alussa Lukemista Nuorisolle yhtyi Lasten Suomettareen, joka muuttui itsenäiseksi lehdeksi. Sen toimittajana työskenteli aluksi Salmelainen ja hänen jälkeensä Polén, Julius Krohn ja C. A. Slöör- Santala. Aluksi kahdesti ja vuonna 1857 kolmesti kuukaudessa ilmestyneen Lasten Suomettaren levikki jäi ilmeisesti kovin pieneksi. Sen lakkaamiseen vaikutti myös Pietari Hannikaisen Aamuruskon perustaminen. ==Lähteet== ==Aiheesta muualla== * Lasten Suometar digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset lastenlehdet
Lukemista Nuorisolle

Lukemista Nuorisolle oli Porvoossa vuonna 1856 ilmestynyt lastenlehti. Eero Salmelaisen eli Erik Rudbeckin toimittama Lukemista Nuorisolle oli Lasten Suomettaren ohella ensimmäinen suomenkielinen lastenlehti. Sen tarkoituksena oli julkaista uskonnollisia, historiallisia ja luonnontieteellisiä kertomuksia sekä kaikenlaisia viihdyttäviä ja opettavaisia tarinoita. Lehti ilmestyi epäsäännöllisesti ja sen viimeiset numerot tulivat ulos painosta vasta seuraavan vuoden puolella, jolloin tilaajia oli 484. Vuoden 1857 alussa Lukemista Nuorisolle yhdistettiin Lasten Suomettareen, jonka toimittajaksi myös Salmelainen siirtyi. ==Lähteet== ==Aiheesta muualla== * Lukemista Nuorisolle digitoituna kansalliskirjastossa Luokka:Ilmestymästä lakanneet suomalaiset aikakauslehdet Luokka:Porvoon media Luokka:Suomalaiset lastenlehdet Luokka:1856
Tupakan Ystävät

__NOTOC__ Tupakan Ystävät on suomalainen pop rock -yhtye, joka perustettiin vuonna 2007. Yhtye julkaisi ensimmäisen albuminsa The Friends of Tobago omakustanteena vuonna 2010. Vuonna 2014 yhtye solmi levytyssopimuksen Rocket Recordsin kanssa, joka julkaisi vuonna 2015 Tupakan Ystävien kakkosalbumin Elämisen riemu ja kurjuus. Vuonna 2021 yhtyeessä soittavat Markku Palmunen (laulu ja kitara), Markus Pulkkinen (kitara), Hannu Lampinen (kitara), Pertti Setälä (koskettimet, viulu ja huuliharppu), Paavo Hako (basso), Velkki Mykrä (lyömäsoittimet), Yves Mykrä (rummut). == Albumit == * * * * ==Lähteet== * Rocket Records Luokka:Suomalaiset pop rock -yhtyeet
Mielikki (lastenlehti)

Mielikki oli Helsingissä vuosina 1864–1865 ilmestynyt ruotsinkielinen lastenlehti. Constance Lundahlin toimittama Mielikki ilmestyi kahdesti kuukaudessa Jakob Simeliuksen perillisten kirjapainosta. Säätyläiskodeille tarkoitettu lehti sisälsi kuvauksia luonnosta ja historiasta, elämäkertoja, kertomuksia, arvoituksia ja tehtäviä. Tehdäkseen ”maan äidinkieltä tunnetuksi ja rakastetuksi kasvavan polven keskuudessa” se julkaisi kirjoituksia myös suomen kielellä. Vuoden ajan ilmestynyt Mielikki lakkasi ilmeisesti kannatuksen puutteeseen. ==Lähteet== ==Aiheesta muualla== * Mielikki digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset lastenlehdet Luokka:Suomalaiset ruotsinkieliset aikakauslehdet
Mielikki (täsmennyssivu)

Mielikki voi tarkoittaa seuraavia asioita: * Mielikki, naispuolinen metsänhenki, Tapion vaimo * Mielikki, suomalainen naisen etunimi * Mielikki, Helsingissä vuosina 1864–1865 ilmestynyt lastenlehti * 2715 Mielikki, asteroidi
Kantabrian murre

Kantabrian murre (omakielinen nimitys cántabru, toisinaan myös montañés)https://depriendi.wordpress.com/2009/05/07/la-cuestion-del- nombre-%C2%BFcantabru-o-montanes on iberoromaaninen kielimuoto, jota puhutaan Espanjassa Kantabrian itsehallintoalueella. Se on läheistä sukua espanjan ja asturia-leónin kielille, eikä ole täysin selvää, tulisiko sitä pitää omana kielenään vai jonkin toisen kielen murteena.https://depriendi.wordpress.com/2009/05/14/%C2%Bflengua-o-dialecto Unesco määrittelee maailman uhanalaisten kielten luettelossaan sen asturia- leónin kielen murteeksi.http://www.enfocant.info/cantabria/cultura/unesco- encluyi-cantabria-cumu-tarrentoriu-lengua-sellenca Kielimuoto on hyvin uhanalainen, eikä sillä ole minkäänlaista virallista asemaa Kantabriassa, jossa ainoa virallinen kieli on espanja. Jotkut järjestöt ja kansalaisliikkeet ajavat kuitenkin sen aseman parantamistahttps://esclave.wordpress.com/manifiesto-por-el-patrimonio- linguistico-cantabro ja järjestävät myös kielikursseja.https://depriendi.wordpress.com/abouthttp://alcuentru.org/cursos- de-cantabru Kantabrialainen nettilehti EnfoCant julkaisee osan kirjoituksistaan kielimuodolla.http://www.enfocant.info Vuonna 2018 Kantabrian itsehallintoalueen opetussuunnitelmaan päätettiin sisällyttää Kantabrian suullisen perinnön opintoja osana aineettoman kulttuuriperinnön opetusta. Opetussuunnitelmassa mainitaan, että oppilaan on tarkoitus oppia "tunnistamaan Kantabrian perinteisen kielimuodon tärkeimmät piirteet".http://www.eldiariocantabria.es/articulo/cantabria/cantabru-estara- presente-nueva-asignatura-3o-patrimonio-cantabria/20180705170002047178.html == Lähteet == Luokka:Romaaniset kielet Luokka:Espanjan kielet Luokka:Kantabria
Kisalföld

thumb|Kisalföld Győr-Moson-Sopronin läänissä Unkarissa. Kisalföld eli Pieni Unkarin tasanko on noin 8 000 neliökilometrin laajuinen tasankoalue Luoteis- Unkarissa, Lounais-Slovakiassa ja Itävallan itäosassa. Kisalföld on osa Karpaattien allasta, joka kattaa suurimman osan Unkarin pinta-alasta. ==Aiheesta muualla== Luokka:Tasangot Luokka:Unkarin maantiede Luokka:Slovakian maantiede Luokka:Itävallan maantiede
Hedelmällisyystietokone

Hedelmällisyystietokone on laite, joka näyttää milloin nainen on hedelmällinen ja milloin hedelmätön. Laitteen toiminta perustuu kehon aamulämpötilan mittaukseen. Hedelmällisyystietokonetta voidaan käyttää hormonittomana ehkäisymenetelmänä tai perhesuunnittelun tukena. Nainen on hedelmällinen vain muutamana päivänä kuukautiskierron aikana ja nämä päivät hedelmällisyystietokone oppii tunnistamaan. Hedelmällisten päivien aikana voi pidättäytyä yhdynnästä, käyttää kondomia tai muuta vaihtoehtoista ehkäisyä. Hedelmättömien päivien aikana ei tarvita muuta ehkäisyä, koska päivät ovat luotettavia. == Tieteellinen perusta == Kuukautiskierron kesto on keskimäärin 28 päivää, mutta se voi vaihdella hieman yksilöllisesti. Ovulaatio tapahtuu yleensä 12–16 päivää ennen seuraavaa kiertoa. Nainen on hedelmällinen vain ovulaation yhteydessä. Siittiöiden maksimielinikä voi olla viisi vuorokautta, mikä tarkoittaa, että nainen voi tulla raskaaksi kuutena päivänä kierrosta. Hormonitasot vaihtelevat kierron aikana, mikä vaikuttaa ruumiin lämpötilaan kehon ollessa levossa. Jokaisen naisen kiertoa seuraa omanlaisensa lämpötilakäyrä. Ennen ovulaatiota lämpötilat ovat matalammalla tasolla ja sen jälkeen ovulaation yhteydessä ne nousevat korkeammalle tasolle, jolloin lämpötila saattaa nousta jopa 0,5 astetta. Lämpötila pysyy korkealla tasolla kuukautisten alkuun saakka. Mittaustuloksen hedelmällisyystietokone esittää valoilla. Vihreä valo hedelmätön ja punainen valo hedelmällinen. Vihreät päivät ovat luonnollisesti suojattu. == Tutkimukset == Hedelmällisyystietokoneiden ehkäisyvarmuutta tutkittiin Düsseldorfin yliopistollisessa sairaalassa kahden vuoden ajan. Tutkimuksiin osallistui 685 naista kolmesta eri maasta: Saksasta, Sveitsistä ja Meksikosta. Tutkimus valmistui vuonna 1998 ja tulokset osoittivat laitteiden Pearl-indeksiksi 0,7, mikä tarkoittaa, että niiden luotettavuus on 99,3 %. == Valmistajat == Hedelmällisyystietokonemerkkejä ovat esimerkiksi Pearl, LadyComp ja Daysy, joka toimii älypuhelimilla. == Lähteet == Luokka:Ehkäisy
Puolustava julkaiseminen

Puolustava julkaiseminen tai puolustava julkaisustrategia tarkoittaa keksinnön julkaisua patentoimatta sitä. Strategian tarkoitus on estää muita patentoimasta keksintöä, kun keksintö on julkaistu. Luotettavimpia kanavia puolustavalle julkaisustrategialle ovat vertaisarvioidut tieteelliset julkaisut, sillä niissä tiedon vertaisarviointi ja siihen liittyvä kritiikki varmistavat sisällön pätevyyden. Julkaiseminen suoraan Internetissä on helppo ja siksi houkutteleva tapa, mutta joissain tapauksissa julkisuus ja julkistuksen päivämäärä saattavat jäädä kyseenalaisiksi. ==Puolustavan julkaisemisen käyttökelpoisuus== Puolustavan julkaisemisen mahdollinen valitseminen on osa patenttistrategiaa. Valinta tehdään yksittäin kunkin keksinnön kohdalla. #Kannattaako kyseessä oleva keksintö pitää liikesalaisuutena? Jos vastaus on myönteinen, keksintö pidetään liikesalaisuutena. Jos vastaus on kielteinen, siirrytään seuraavaan kysymykseen. #Ylittävätkö patentoinnin kustannukset patentista saatavan hyödyn? Jos vastaus on myönteinen, valitaan puolustava julkaiseminen. Jos vastaus on kielteinen, valitaan keksinnön patentointi. ==Lähteet== * * * ===Viitteet=== Luokka:Immateriaalioikeudet
Aviapolis Studios

Aviapolis Studios oli Vantaan Veromieheen suunniteltu viihde- ja media-alan monitoimikeskus, joka oli tarkoitus rakentaa Aviapoliksen rautatieaseman eteläpuolelle. Monitoimikeskuksen oli tarkoitus parantaa televisiotuotantojen, pelialan tapahtumien ja suurten yleisötapahtumien tarjontaa. Ensimmäisen vaiheen rakennustyöt oli tarkoitus aloittaa syksyllä 2017, ja 20 000 m² kokoisen osan oli määrä valmistua vuonna 2018. Kokonaisuudessaan rakennus olisi ollut 42 175 neliömetriä. Aviapolis Studios Oy:n hallituksen puheenjohtajana toimi Mikko Leppilampi. Leppilammen mukaan hanke kariutui, kun valtio myi Lentoasemakiinteistöt Oyj:n, joka oli maanomistaja ja hankkeen potentiaalinen rahoittaja. == Lähteet == == Aiheesta muualla == * Havainnekuva Luokka:Suomen toteutumattomat rakennussuunnitelmat Luokka:Veromies
Allyyliamiini

Allyyliamiini (C3H7N) on tyydyttymättömiin amiineihin kuuluva orgaaninen yhdiste. Yhdistettä voidaan käyttää kemianteollisuudessa muiden kemikaalien valmistuksessa ja korroosionestoaineena. ==Ominaisuudet== Huonelämpötilassa allyyliamiini on väritöntä tai hieman kellertävää nestettä. Yhdisteellä on voimakkaan pistävä ja ammoniakin kaltainen haju. Yhdiste liukenee erittäin hyvin veteen sekä useisiin orgaanisiin liuottimiin kuten etanoliin ja dietyylieetteriin. Sen vesiliuos on keskivahva emäs. Itsessään yhdiste on suhteellisen stabiili polymeroitumista vastaan, mutta sen suolat, esimerkiksi allyyliammoniumkloridi, polymerisoituvat helposti. Esterien, karboksyylihappojen tai happokloridien kanssa se reagoi muodostaen allyyliamideja tai -imidejä. Muuten reaktiot ovat tyypillisiä alifaattisille amiineille. Yhdiste on myrkyllistä ja ärsyttää voimakkaasti hengitysteitä, silmiä ja ihoa ja aineelle altistumisesta voi seurata syövytysvammoja.Nobuyuki Nagato: Allyl Alcohol and Monoallyl Derivatives, Kirk-Othmer Encyclopedia of Chemical Technology, John Wiley & Sons, New York, 2004. Viitattu 16.5.2016Ludger Krähling, Jürgen Krey, Gerald Jakobson, Johann Grolig & Leopold Miksche: Allyl Compounds, Ullmann’s Encyclopedia of Industrial Chemistry, John Wiley & Sons, New York, 2000. Viitattu 16.5.2016 Viitattu 16.5.2016. ==Valmistus ja käyttö== Allyyliamiinia voidaan valmistaa allyylikloridin tai allyylijodidin reaktiolla ammoniakin kanssa 50–100 °C:n lämpötilassa. Reaktiossa voidaan käyttää katalyyttinä kupari(I)kloridia tai kuparikloridia, jolloin tarvittava lämpötila on matalampi. Reaktiossa syntyy lisäksi diallyyliamiinia ja triallyyliamiinia, joista allyyliamiini voidaan erottaa tislaamalla. Muita tapoja valmistaa yhdistettä ovat allyylialkoholin reaktio ammoniakin kanssa palladiumasetyyliasetonaatin ja aromaattisen fosfiinin toimiessa katalyyttinä, allyyli-isotiosyanaatin hydrolyysi ja akryylinitriilin elektrolyyttinen pelkistys. Allyyliamiinia voidaan käyttää muiden orgaanisten yhdisteiden kuten lääkkeiden valmistuksessa. Lisäksi se voidaan polymerisioida plasman avulla polyallyyliamiiniksi, jotka voidaan käyttää muun muassa käänteisosmoosilaitteistojen kalvoissa. Allyyliamiinia voidaan käyttää myös korroosionestoaineena teräksen pintakäsittelyissä. ==Lähteet== Luokka:Alkeenit Luokka:Amiinit
Villakärpänen

Villakärpänen (Bombylius major) on kärpäslaji kimalaiskärpästen (Bombyliidae) heimossa. == Ulkonäkö == Villakärpänen voi karvaisella ruumiillaan ja erikoisella lentotavallaan muistuttaa kaukaa katsottuna kimalaista. Lähempää sen kuitenkin tunnistaa kaksisiipiseksi. Villakärpäsellä on pitkä imukärsä, suuret silmät sekä pitkät jalat. Pituus on 7 - 12 millimetriä. == Levinneisyys == Villakärpänen elää lauhkeilla alueilla Euroopassa, Pohjois-Amerikassa ja osissa Aasiaa. Se on yleinen Etelä- ja Keski-Suomessa. == Käyttäytyminen == Villakärpänen voi pörrättä paikallaan ilmassa kukkien äärellä, joista se imee mettä. Sitä tavataan keväällä huhtikuusta toukokuuhun. Villakärpänen munii lähelle erakkomehiläisen pesää. Kun toukka kuoriutuu, se menee isäntänsä pesään. Ensin se syö mehiläisten toukille tarkoitettua mettä ja hunajaa, mutta lopulta myös itse toukat ja koteloituu pesään. == Lähteet == * === Viitteet === == Aiheesta muualla == *ITIS: Bombylius major Luokka:Kärpäset
Suomalais-amerikkalainen kauppakamari FACC

Suomalais-amerikkalainen kauppakamari FACC on vuonna 1948 perustettu itsenäinen, poliittisesti riippumaton ja voittoa tavoittelematon yhdistys, joka edistää Suomen ja Yhdysvaltain välisiä kauppasuhteita. FACC auttaa suomalaisia yrityksiä verkostoitumaan Yhdysvalloissa paikallisten toimijoiden kanssa ja konsultoi yrityksiä erilaisissa ulkomaankauppaan liittyvissä kysymyksissä. == FACC:n toiminta == FACC USA -verkostoon kuuluu 11 kauppakamaria: New York, Florida, Washington DC, Upper Michigan, Minnesota, Houston, San Diego, Southeast, Pacific Coast, Midwest ja Northwest. Kauppakamarien jäsenistö koostuu joukosta yrityksiä ja yksityishenkilöitä yhteiskunnan eri sektoreilta. Jäseninä on kaiken kokoisia monikansallisia yrityksiä sekä Suomesta että Yhdysvalloista. Suurin ja vanhin verkoston kauppakamari on FACC NY New Yorkissa. FACC NY tekee yhteistyötä muun muassa startup-konferenssi Slushin sekä yhteisöllisiä työtiloja tarjoavan WeWork- kasvuyrityksen kanssa. FACC:tä johtaa hallitus, joka koostuu noin 15 yritysmaailman vaikuttajasta. Kauppakamarin toiminnasta vastaa yhdistyksen toiminnanjohtaja. == Puheenjohtajat == * Carl-Eric Flander 1959-1961 * William Graff 1961-1962 * Heikki Jutila 1962-1963 * Louis Alaimo 1963-1964 * Raymond G. Auwarter 1964-1965 * John Kubach 1965-1966 * Richard Van Steenburgh 1966-1967 * Carl Nyberg 1967-1968 * Aug. L. Putnam 1968-1969 * Kari Kairamo 1969-1970 * F. Donald Kenney 1970-1971 * Jaakko Haikala 1971-1973 * Michael Davis 1973-1974 * Bo W. Long 1974-1976 * Donald Burch 1976-1977 * Lars Colliander 1977-1980 * Leif Lundstrom 1980-1982 * John R. Nelson 1982-1984 * Y. Pekka Kurki 1984-1986 * Raimo E. Waltasaari 1986-1988 * Thomas Silbiger 1988-1990 * Jukka Vihersaari 1990-1992 * Robert A. Bergqvist 1992-1994 * Lars Colliander 1994-1995 * George Caraberis 1995-1998 * Ilkka Kalliomaa 1998-2000 * Bo W. Long 2000-2001 * Christopher Franco 2001-2003 * Antero Lahtinen 2003-2005 * Ann-Christine Westerlund 2005-2007 * Michael Student 2007-2009 * Neal Beaton 2009-2015 * Toni Toikka 2015-2017 * Kati Kaivonen 2017- == Lähteet == * Fifty Years of Trade Assistance - A history of the Finnish American Chamber of Commerce 1948-1998, Eero Korpivaara. * The New Wave of Finnish Mobile Gaming.Suomen New Yorkin pääkonsulaatin reportaasi, 31.3.2015 * Team Finlandin jäätävä henki. Kauppalehti.fi, 15.1.2015. * Suomalaispelit kurottavat USA:n markkinoille lännenmiehillä ja latinomisseillä. MTV3 24.3.2015. * Elokuvatuottaja Markus Selin kutsuttiin erikoislähettilääksi. Talouselämä, 21.1.2015 == Aiheesta muualla == * FACC New York * FACC Upper Michigan * FACC Minnesota * FACC Greater Houston * FACC San Diego CA * FACC Florida * FACC Southeast * FACC Pacific Coast * FACC Washington, DC * FACC Midwest Luokka: yhdistykset Luokka:Suomalaiset kauppakamarit
Brooks Macek

Brooks Macek (s. 15. toukokuuta 1992 Winnipeg, Manitoba, Kanada) on saksalais- kanadalainen jääkiekkoilija, joka edustaa KHL-seura Avtomobilist Jekaterinburgia. Pelipaikaltaan 180-senttinen ja 82-kiloinen oikealta laukova Macek on keskushyökkääjä. Macek aloitti uransa Kanadan juniorisarjoissa. Vuonna 2010 Detroit Red Wings varasi hänet NHL:ään kuudennella kierroksella numerolla 171, mutta Macek ei tehnyt sopimusta seuran kanssa.http://www.nhl.com/ice/fi/player.htm?id=8475804 Kaudeksi 2013–2014 hän siirtyi Saksan DEL-liigan Iserlohn Roostersiin, jota hän edusti kolmen kauden ajan. Hän teki kahdella kaudella 39 tehopistettä. Kaudeksi 2016–2017 Macek siirtyy saman sarjan EHC Müncheniin. Kanadalaissyntyisen Macekin isä on kotoisin Saksasta, ja Macek debytoikin Saksan jääkiekkomaajoukkueessa marraskuussa 2015.http://www.ovb-online.de/sport/nationalspieler-deutsch-noch- lernen-muss-5822026.html Macek voitti olympiahopeaa 2018. == Tilastot == 2008–2009 Tri-City Americans WHL 60 8 16 24 24 11 3 0 3 0 2009–2010 Tri-City Americans WHL 72 21 52 73 26 21 6 11 17 17 2010–2011 Tri-City Americans WHL 38 8 16 24 26 – – – – – Calgary Hitmen WHL 25 5 12 17 10 – – – – – 2011–2012 Calgary Hitmen WHL 54 14 24 38 19 5 1 2 3 0 2012–2013 Calgary Hitmen WHL 70 38 48 80 30 17 6 8 14 8 2013–2014 Iserlohn Roosters DEL 50 13 21 34 6 9 5 1 6 2 2014–2015 Iserlohn Roosters DEL 52 17 22 39 4 7 1 3 4 0 2015–2016 Iserlohn Roosters DEL 52 21 18 39 28 6 3 3 6 4 MM 8 3 1 4 2 2016–2017 EHC München DEL 51 17 10 27 14 14 6 11 17 2 OQ 3 1 2 3 0 MM 8 2 0 2 0 2017–2018 EHC München DEL 50 26 18 44 10 17 8 7 15 4 OK 7 2 2 4 2 2018–2019 Chicago Wolves AHL 64 26 34 60 12 17 5 1 6 8 2019–2020 Avtomobilist Jekaterinburg KHL 61 24 22 46 22 5 0 1 1 0 2020–2021 Avtomobilist Jekaterinburg KHL 57 17 11 28 38 5 2 1 3 6 5 kautta yhteensä DEL 255 94 89 183 62 53 23 25 48 12 2 kautta yhteensä KHL 118 41 33 74 60 10 2 2 4 6 == Lähteet == Luokka:Saksalaiset jääkiekkoilijat Luokka:Kanadalaiset jääkiekkoilijat Luokka:Detroit Red Wingsin varaamat pelaajat Luokka:Vuonna 1992 syntyneet Luokka:Elävät henkilöt
4 am Illusion

__NOTOC__ 4 am Illusion on punkyhtye Anal Thunderin toinen studioalbumi. Se julkaistiin 2. elokuuta 2008 levymerkillä Fullhouse Records.[https://itunes.apple.com/nz/album/4-am-illusion/id290139628 4 am Illusion – iTunes Albumi debytoi Suomen virallisen listan sijalle 33. == Vastaanotto == Rumban arvio suitsuttaa albumin pitävän kuuntelijan mielenkiinnon yllä etenkin nokkelien sanoitustensa ansiosta, vaikka musiikki onkin ”kohkaamista”. Desibelin Ilkka Valpasvuo antoi albumille neljä ja puoli tähteä viidestä, kehuen musiikin toimivan monimuotoisuudessaan mollissa ja duurissa. Hän nosti albumin yhdeksi parhaaksi punklevytykseksi vuosiin. == Kappaleet == # # # # # # # # # # # # == Arvostelut == * Desibeli.net: Desibeli.net * Rumba: positiivinen == Lähteet == == Aiheesta muualla == * 4 am Illusion iTunesissa Luokka:Anal Thunderin albumit Luokka:Vuoden 2008 albumit
Diamante

Diamante on kunta Cosenzan maakunnassa Calabrian hallintoalueella Etelä- Italiassa Tyrrhenanmeren sitruunarannikolla (Riviera dei Cedri). Se on suosittu rantalomakohde.Kunnan kotisivut ==Historia== Alueella on ollut aikoinaan foinikialaisten sekä roomalaisten siirtokuntia. Ensimmäiset kirjalliset tiedot Diamanten asutuksesta ovat vuodelta 1500, jolloin Sanseverinon prinssi rakennutti puolustusrakennelmia saraseenien hyökkäyksiä vastaan. Myöhemmin kaupunki alkoi vaurastua kun sinne muutti Napolin seudulta kauppiaita ja aatelisia. Myös alueen kalastus ja maanviljelys kehittyivät. Erityisesti Diamantessa kasvavasta sitruunasta tuli tunnettu vientituote. ==Nähtävyyksiä== Diamanten yksi nähtävyyksistä on sen seinämaalaukset. Seinämaalauksia on yli 150 ja niitä on maalattu vuodesta 1981 lähtien Diamanten vanhankaupungin ja Cirellan kylän taloihin. == Lähteet == Luokka:Cosenzan maakunnan kunnat
Pieni Linnamäki

Pieni Linnanmäki on mahdollinen muinaislinna Lappeenrannassa. Mäki on osin kallionen ja osin moreenipohjainen metsäinen mäki. Hieman yli 600 metriä Pienen Linnamäen kaakkoispuolella on samaan geologiseen muodostumaan kuuluva Suuri Linnamäki. Kumpaakin Linnamäekä on tutkittu vain vähän ja niiden käyttötarkoitus tai aika ei ole tiedossa. Pienen Linnamäen luoteisreunalla on kuitenkin havaittu useita pieniä viljelyröykkiöitä, jotka liittyvät mahdollisesti kaskiviljelyyn. Pienen Linnamäen lakea on raivattu kivistä ja myös mahdollisesti tasoitettu. Mäen laella suurimpia kiviä on vieritetty kehämäiseen muotoon. Kivikehä on halkaisijaltaan noin 12 metriä. Mäen laella, kivistä raivatun alueen keskellä tehdyssä koekuopassa havaittiin vuonna 2005 ohut hiilensekainen kerros. Linnamäen länsirinteessä on kivilatomuksen jäänteitä. Pohjoisrinteessä on vielä havaittavaissa 3x2 metrin laajuinen ja puolen metrin kokoinen kivikasa, jonka käyttötarkoitus on epäselvä. == Lähteet == Luokka:Lappeenranta Luokka:Etelä-Karjalan historia Luokka:Suomen muinaislinnat
Karl Nars

Karl Nars (13. elokuuta 1874 Purmo – 21. tammikuuta 1952 Purmo) oli suomalainen Pietarsaaressa vaikuttanut teollisuusmies.Pörssitieto G. Kock : Lisätietoja yhtiöistä L-N : Karl Nars Nars osti 1915 Pietarsaaren maalaiskunnan Forsbyn kylässä sijainneen Högforsin sahan ja vuonna 1934 hän osti Pietarsaaren Höyrysaha Oy:n jolla oli vuonna 1914 toimintansa aloittanut saha, höyläämö ja puunjalostustehdas Pietarsaaren Leppäluodossa. Karl Nars ja hänen poikansa Ivar, Johannes ja Walter Nars laajensivat yhtiön toimintaa puunjalostuksesta muoviteollisuuteen. Vuonna 1948 Nars aloitti ensimmäisenä Suomessa PVC-kalvojen valmistuksen ja pian alettiin valmistaa myös muoviletkuja, muovisia profiileja ja muovimattoja. Vuonna 1951 perustettiin Tornion Röyttään Röyttän saha jonka Rauma-Repola Oy osti vuonna 1962.Pörssitieto G. Kock : Lisätietoja yhtiöistä T-Ö : Torneå Ångsågs Narsin suvulla oli 1950-luvulla omistuksessaan useita yrityksiä muun muassa Högfors Såg Ab, Oy Walter Nars Ab, Oy Pohjanmaan Tehtaat, Suomen Puuvilla Oy, Tekonahka Oy, Tornio-Röyttä Oy, Kajaanin Karstaamo ja Kehräämö Oy, Oy Matta- Khan Ab, Oy Naula Ab ja Savon Kehräämö Oy. Näistä yhtiöistä osa fuusioitiin 1956 Nars-yhtymä Oy:ksi jonka nimeksi tuli 1960 Oy Nars Ab. Nars-yhtymän puunjalostustoiminta oli tappiollista ja sen vuoksi yhtiö joutui vuonna 1960 rahoittajan Kansallis-Osake-Pankin hallintaan. Pörssitieto G. Kock : Lisätietoja yhtiöistä O-R : Pietarsaaren Höyrysaha Narsin yhtiön muovinjalostus myytiin 1963 Wiik & Höglundin Yhtyneet Muovitehtaat Oy:lle (nykyisen KWH Groupin edeltäjä) ja vuonna 1964 Oy Nars Ab liitettiin Röytän Saha Oy:hyn jonka omisti Kansallis-Osake-Pankin omistama Tornion Laivaus Oy. == Lähteet == Luokka:Suomalaiset yrittäjät Luokka:Vuonna 1874 syntyneet Luokka:Vuonna 1952 kuolleet
Jean-Jacques Aeschlimann

Jean-Jacques Aeschlimann (30. toukokuuta 1967 Biel) on sveitsiläinen uransa lopettanut jääkiekkoilija. Hän pelasi uransa aikana kotimaansa pääsarjassa National League A:ssa neljässä eri joukkueessa: EHC Bielissä, HC Luganossa, Fribourg-Gottéronissa ja Lausanne HC:ssä. Aeschlimann edusti myös Sveitsin maajoukkuetta useissa MM-kilpailuissa sekä Salt Lake Cityn olympialaisissa 2002. == Tilastot == 1985–1986 EHC Biel NLA 36 3 2 5 6 – – – – – WJC 7 0 0 0 0 1986–1987 EHC Biel NLA 33 11 6 17 12 – – – – – WJC 7 3 0 3 2 1987–1988 EHC Biel NLA 36 15 6 21 14 – – – – – 1988–1989 EHC Biel NLA 36 21 13 34 8 2 1 0 1 0 1989–1990 EHC Biel NLA 35 21 12 33 18 6 3 3 6 6 1990–1991 EHC Biel NLA 36 18 8 26 16 3 0 1 1 2 1991–1992 HC Lugano NLA 36 10 13 23 29 4 0 1 1 4 1992–1993 HC Lugano NLA 36 5 6 11 15 9 1 1 2 2 1993–1994 HC Lugano NLA 36 9 7 16 10 9 2 2 4 2 WC B 7 6 3 9 0 1994–1995 HC Lugano NLA 36 9 15 24 10 5 1 2 3 4 WC 7 1 0 1 4 1995–1996 HC Lugano NLA 36 7 7 14 28 4 2 0 2 0 1996–1997 HC Lugano NLA 45 14 14 28 22 8 4 2 6 4 1997–1998 HC Lugano NLA 40 7 5 12 8 7 2 2 4 2 1998–1999 HC Lugano NLA 44 9 8 17 20 16 3 5 8 6 1999–2000 HC Lugano NLA 45 10 12 22 12 14 8 6 14 0 WC 5 0 0 0 0 2000–2001 HC Lugano NLA 42 5 18 23 8 18 6 1 7 6 WC 6 2 0 2 2 2001–2002 HC Lugano NLA 39 5 9 14 22 13 0 2 2 4 WC 6 4 0 4 2 OG 4 3 3 6 2 2002–2003 HC Lugano NLA 41 10 15 25 2 16 2 3 5 6 2003–2004 HC Lugano NLA 48 4 12 16 8 16 0 1 1 8 2004–2005 HC Lugano NLA 44 3 9 12 14 5 0 1 1 2 2005–2006 HC Fribourg-Gottéron NLA 2 0 0 0 0 – – – – – Lausanne HC NLB 42 18 18 36 20 12 5 4 9 12 2006–2007 Lausanne HC NLB 26 14 18 32 19 – – – – – 13 kautta yhteensä NLA 782 196 197 393 282 155 35 33 68 54 == Lähteet == Luokka:Sveitsiläiset jääkiekkoilijat Luokka:Vuonna 1967 syntyneet Luokka:Elävät henkilöt
Views

__NOTOC__ Views on kanadalaisen laulajan Draken neljäs studioalbumi, jonka julkaisi Young Money Entertainment, Cash Money Records ja Republic Records 29. huhtikuuta 2016.iTunes: Drake – Views Views myi maailmanlaajuisesti platinaa alle viikossa. Albumi nousi Yhdysvalloissa Billboard 200 -listan ensimmäiselle sijalle. Suomessa se debytoi virallisen albumilistan sijalla 26 ja nousi korkeimmillaan albumilistan toiseksi. == Kansikuva == Albumin kansikuva julkastiin 24. huhtikuuta 2016 Draken Twitter-tilillä. Kuvassa Drake istuu CN Tower-tornin laidalla. == Kappaleet == # # # # # # # # # # # # # # # # # # # # == Arvostelut == * Metacritic: 69/100Metacritic: Reviews for Views by Drake * Allmusic: Allmusic review * Pitchfork Media: 6.8/10Pitchfork Media: Album review * Rolling Stone: Rolling Stone: Album review == Lähteet == == Aiheesta muualla == * iTunes Luokka:Draken albumit Luokka:Vuoden 2016 albumit
Nya Trollsländan

Nya Trollsländan oli Helsingissä vuosina 1884–1892 ilmestynyt ruotsinkielinen lastenlehti. Kirjakauppias G. W. Edlundin kustantama Nya Trollsländan perustettiin vuonna 1873 lakanneen Trollsländanin jatkajaksi. Sen avustajana ja taustavoimana toimi jälleen Zachris Topelius. Lehteä toimittivat Topeliuksen tytär Toini Topelius ja hänen sihteerinsä Alexandra Gripenberg sekä vuodesta 1891 lähtien Alta Dahlgren. Vuosina 1886–1887 Nya Trollsländanin rinnalla ilmestyi myös suomenkielinen Sirkka. Nya Trollsländanin tavoitteena oli herättää lapsissa oikeudentunnetta sekä tervettä ja iloista lapsenmieltä. Se sisälsi etupäässä satuja, kertomuksia, luontoa ja eläimiä koskevia kirjoituksia sekä pikku-uutisia. Kahdesti kuukaudessa ilmestyneen lehden painos oli noin 700 kappaletta vuonna 1885, mutta alkoi sen jälkeen laskea. Vuonna 1888 Nya Trollsländanilla oli enää 450 tilaajaa ja vuonna 1891 vajaat 400. Kannattamattomana lakanneen lehden tilalle perustettiin vuonna 1895 samantyyppinen Sländan. ==Lähteet== ==Aiheesta muualla== * Nya Trollsländan digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset lastenlehdet Luokka:Suomalaiset ruotsinkieliset aikakauslehdet
Midnight Gold

Midnight Gold () on Nika Kotšarov & Young Georgian Lolitaz -yhtyeen kappale, jolla se edusti Georgiaa . Se julkaistiin 3. helmikuuta 2016 ja valittiin Georgian edustuskappaleeksi 15. helmikuuta. Kappaleen ovat säveltäneet Kote Kalandadze ja Thomas G:son, ja sanoituksen on tehnyt Kalandadze. Kappale kilpaili Eurovision laulukilpailun toisessa semifinaalissa, jossa se sijoittui yhdeksänneksi 123 pisteellä ja pääsi finaaliin. Finaalissa se sai 104 pistettä ja saavutti sijan 20. == Lähteet == Luokka:Georgian euroviisuedustuskappaleet Luokka:Vuoden 2016 euroviisuedustuskappaleet
Scalea

Scalea on kunta Cosenzan maakunnassa Calabrian hallintoalueella Etelä- Italiassa Tyrrhenanmeren rannikolla. Se on suosittu matkailukohde. ==Historia== Scalea on alueen uskonnollinen ja kulttuurillinen keskus, ja se joutui usein menneiden vuosisatojen aikana sekä saraseenien että ottomaanien hyökkäyksien kohteeksi. Tästä ajasta on muistona kaupungin puolustusta varten rakennettu Torre Talao.Kunnan kotisivut Tiedosto:Scalea_Torre_Talao_am_Morgen.jpg|Torre Talao |Näkymä merelle == Lähteet == Luokka:Cosenzan maakunnan kunnat
Beauty Behind the Madness

Beauty Behind the Madness on kanadalaisen laulajan The Weekndin toinen studioalbumi, jonka julkaisi Republic Records 28. elokuuta 2015. Se debytoi Suomen virallisen listan sijalla 18, ja ylsi parhaimmillaan sijalle 12. == Kappaleet == # # # # # # # # # # # # # # === Deluxe edition bonuskappaleet === # * # # == Arvostelut == * AllMusic: AllMusic review * The A.V. Club: BThe A.V. Club: Album review * Entertainment Weekly: BEntertainment Weekly review * Pitchfork: 7.2/10Pitchfork Media review * Rolling Stone: Rolling Stone: Album review == Lähteet == Luokka:The Weekndin albumit Luokka:Vuoden 2015 albumit
Sländan

Sländan (”Korento”) oli Helsingissä vuosina 1895–1900 ilmestynyt ruotsinkielinen lastenlehti. Zachris Topeliuksen tukema Sländan perustettiin vuonna 1892 lakanneen Nya Trollsländanin jatkajaksi. Sen toimittajina työskentelivät Alta Dahlgren sekä vuoteen 1896 saakka Vera Hjelt, jonka tilalle tulivat seuraavana vuonna Toini Topelius ja hänen sisarensa poika Mikael Nyberg. Lehden avustajiin kuuluivat Rafael Hertzberg, Constance Ullner ja Immi Hellén. Vuosina 1895–1896 Sländanin rinnalla julkaistiin suomenkielistä Sirkka-lehteä. Lehden tarkoituksena oli opettaa lapsia toimimaan kristillisten ja oikeudenmukaisuuden periaatteiden mukaisesti sekä ymmärtämään luontoa, eläimiä ja vieraita kansoja. Sen sisältö koostui kaunokirjallisuudesta ja asia-artikkeleista. Aineistoa lainattiin ruotsalaisen Stina Quintin Folkskolans Barntidning -lehdestä, joka puolestaan sai käyttöönsä Topeliuksen kertomuksia. Slandanin liitteenä ilmestyi Sländans Sysselsättningsblad, joka sisälsi arvoituksia, askarteluohjeita sekä tietoja kotieläinten ja kasvimaan hoidosta. Topeliuksen kuoleman ja kannattamattomana lakanneen Sländanin myötä päättyi myös Suomen ruotsinkielisen lastenlehdistön kultakausi. Sen jälkeen Suomessa ei moniin vuosiin ilmestynyt lainkaan ruotsinkielisiä lastenlehtiä, vaan niiden tilalla luettiin ilmeisesti ruotsinmaalaisia lehtiä. ==Lähteet== ==Aiheesta muualla== * Sländan digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset lastenlehdet Luokka:Suomalaiset ruotsinkieliset aikakauslehdet
Pitkäjärvi (Ylöjärvi, Itä-Aure)

Pitkäjärvi on Pirkanmaalla Ylöjärvellä Itä-Aureessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Pitkäjärvi on osa Pitkäjärven valuma-aluetta. == Maantietoa == Järven pituus on 2,7 kilometriä, leveys 700 metriä ja sen pinta-ala on 50 hehtaaria. Se sijaitsee Aurejärven lounaispuolella Länsi-Aureen ja Itä-Aureen puolivälissä. Järven kaskivaiheella sijaitsee alle 40 metriä leveä salmi, jotka kutsutaan Salmenporras. Kohta on entisaikaan mahdollisesti ollut järven ylityspaikka, jossa porras-sana saattaa viitata jopa sillan mahdollisuuteen. Pohjoisosa on leveämpi kuin järven eteläosa. Siellä työntyy niemi eteläänpäin sulkien osittain taakseen lahdenpohjukan, jonka suuta kutsutaan Kurttusalmeksi. Lahtea kutsutaan Myllylammiksi ja siellä sijaitsee laskuojan luusua. Järveen laskee kymmenen metsäojaa, joista kaksi ovat Liikalammin ja Pahalammin laskuojia. Sen oma laskuoja alittaa 250 metrin matkallaan yhdystien 14272 ennen laskemistaan Aurejärven lahteen Mertuulammiin. Veden keskimääräinen viipymä järvessä on 121 vuorokautta. Rantaviivan pituus on 6,9 kilometriä. Järven rannat ovat suota vain Myllylammissa ja järven eteläosassa. Järven lähiympäristössä ei ole maatiloja, mutta sen rannoille on rakennettu neljä vapaa-ajan asuntoa. Niille johtaa tiet yhdystieltä 14272 tai seututieltä 332 haarautuvalta tieltä. == Vedenlaatu == Pitkäjärven vedenlaatua on tutkittu vuosina 1978, 1979, 1981, 1993 ja 2011. Vesi on kirkasta, voimakkaasti humuspitoista, ruskean väristä ja hapanta. Valuma-alue on metsä- ja suovaltainen, mikä selittää veden piirteet hyvin. Veden happamuustaso eli pH on rapujen ja joidenkin kalojen kannalta liian alhainen. Veden humuspitoisuus ja veden ruskea väri ovat vuosien aikana voimistuneet, mikä voidaan ajatella olevan ojitustoiminnan syytä. Järven puskurikyky happamoitumista vastaan on heikko. Vedessä olevien ravinteiden määrä on vakiintunut nykyiselleen. Järven rannoilla ei ole juuri vapaa-ajan asutusta ja haja-asutusta on järven valuma- alueella vähän. Fosforin osalta pitoisuudet ovat olleet lievästi rehevöityneiden järvien tasolla. Typpipitoisuudet ovat olleet lähellä luontaista tasoa. Veden happipitoisuudet ovat olleet kaikkissa näytteissä hyviä, vaikka hapen kulutusta voimistaa runsas humuksen määrä vedessä ja lievästi kohonnut rehevyystaso. Veden nopea vaihtuvuus kuitenkin helpottaa happitilannetta. Pitkäjärvi soveltuu virkistyskäyttöön tyydyttävästi. == Lähteet == Luokka:Pitkäjärven valuma-alue (Aurejärven valuma-alue) Luokka:Kurun järvet
Tilhi (lehti)

Tilhi oli Helsingissä vuosina 1884–1886 ilmestynyt lastenlehti. Weilin & Göösin kustantama Tilhi jatkoi vuosina 1871–1880 ilmestyneen Pääskysen topeliaanisia perinteitä. Sen toimittajina työskentelivät Ottilia Stenbäck ja Aina Brummer. Lehdellä oli läheinen yhteys myös Nya Trollsländanin toimitukseen. Tilhen tavoitteena oli herättää rakkautta lähimmäisiä, omaa kansaa, isänmaata ja Jumalaa kohtaan. Se sisälsi etupäässä fiktiivisiä kertomuksia sekä kirjoitti paljon luonnon- ja eläinsuojelusta. Lehden kannatus oli kuitenkin heikkoa, ja vuoden 1886 lopussa sillä oli enää 300 tilaajaa. Tilhen lakkaamiseen vaikutti myös kilpailu Lasten Kuvalehden kanssa sekä toimittajien muut kiireet. ==Lähteet== ==Aiheesta muualla== * Tilhi digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset lastenlehdet
Gaddin kappeli

Gaddin kappeli on Tampereen Raholassa, osoitteessa Nokiantie 22a sijaitseva barokkityylinen hautakappeli, joka on rakennettu vuonna 1785.Seppo Rihlama: Rakennustaidetta Tampereella/Byggnadskonst i Tammerfors/Architecture in Tampere/Архитектура в городе Тампере (= Tampereen kaupungin tiederahaston julkaisuja; 6). Porvoo: Werner Söderström, 1968. Sivu 38Tampereen rakennuskulttuuri, maisemat ja luonnonsuojelu (= Tampereen kaupungin kaavoitusvirasto. By; 3/1985). [Tampere]: Tampereen kaupungin kaavoitusvirasto, [1985]. ISBN 951-9430-14-8 (nidottu). Sivu 256 (kohde nro 246)Miinu Mäkelä ja Aino Nissinaho: Pyöräillen Pispalasta Mustavuoreen ja Lamminpäähän (= Tampereen kaupungin kulttuuripalveluiden raitit). Tampere: Pirkanmaan maakuntamuseon Kulttuuriympäristöyksikkö; [Tampere]: Tampereen kulttuuripalvelut, [julkaisuvuosi tuntematon] Kappeli rakennettiin Gadd-suvun käyttöön, ja vuosina 1785–1854 sinne haudattiin yhteensä 28 suvun jäsentä. Myöhemmin ruumiit siirrettiin pois kappelista ja haudattiin kirkkomaahan.http://berlioz-ii.deviantart.com/art/Gadd-s-Chapel-187435867 Kappeli on luokiteltu niin rakennustaiteellisten, kulttuurihistoriallisten kuin maisemallistenkin perusteiden takia suojelluksi kohteeksi. Kappelin vieressä sijaitsi aikanaan Harjun kappeliseurakunnan viimeistään vuonna 1639 rakennettu kirkko, joka purettiin vuonna 1858. Gaddin kappeli on Tampereen toisiksi vanhin rakennus Messukylän vanhan kirkon jälkeen. == Lähteet == ==Aiheesta muualla== * Yli 150 vuotta kateissa ollut kirkon lukko löytyi Tampereella. Yle.fi * Kuvia Gaddin kappelista Museo-Finnassa Museot.finna.fi Luokka:Suomen haudat ja hautamuistomerkit Luokka:Tampereen suojellut rakennukset Luokka:Tampereen nähtävyydet Luokka:Suomen 1700-luvulla rakennetut rakennukset ja rakennelmat Luokka:Barokin arkkitehtuuri Luokka:Rahola
Mikko Alakare

Mikko Petteri Alakare (s. 12. syyskuuta 1976 Pietarsaari) on suomalainen asianajaja ja erotuomari, koulutukseltaan oikeustieteen kandidaatti. Hän on tuominnut säännöllisesti jalkapallon Veikkausliigassa avustavana erotuomarina vuodesta 1997 lähtien. Vuodesta 2007 eteenpäin hän on ollut FIFA:n nimeämä kansainvälinen avustava erotuomari.http://www.fifa.com/development/education- and-technical/referees/association=fin/index.html Alakare tuomitsi ensimmäisenä ulkomaalaisena tuomarina, yhdessä Mattias Gestraniuksen ja Riku Vihreävuoren kanssa, 43:een vuoteen ottelun Kreikan jalkapalloliigassa syyskuussa 2018. Alakare on myös toiminut salibandyerotuomarina Salibandyliigassa vuodesta 1996 eteenpäin ollen Salibandyliigan kaikkien aikojen kokenein erotuomari.http://floorball.fi/huippu- urheilu/salibandyliiga/historia-ja-ennatykset/ennatykset/ http://paakallo.fi/2013/10/haastattelussa-kaikkien-aikojen-kokenein- liigatuomari-huutelusta-saa-vain-buustia/ Hänet on nimetty Salibandyliigan finaaleihin erotuomariksi ennätykselliset 13 kautta perätysten. Hän on ollut myös kansainvälinen salibandyerotuomari vuodesta 2001 eteenpäin ja hän on tuominnut muun muassa MM-finaalin vuonna 2004. Alakare palkittiin vuonna 2015 sekä salibandyliigan vuoden erotuomarinahttp://floorball.fi/uutiset/liigan- uutiset/tassa-ovat-salibandykauden-2014-2015-parhaat/ että jalkapallossa vuoden avustavana erotuomarina.http://www.palloliitto.fi/uutiset/suomen- palloliitto/vuoden-parhaat-erotuomarit-2015 Hän työskentelee Asianajotoimisto Castrén & Snellman Oy:ssä.http://www.castren.fi/people/mikko-alakare/ ==Lähteet== Luokka:Suomalaiset juristit Luokka:Elävät henkilöt Luokka:Vuonna 1976 syntyneet Luokka:Suomalaiset jalkapallotuomarit Luokka:Suomalaiset salibandytuomarit
Lasten Kuvalehti

Lasten Kuvalehti oli Jyväskylässä vuosina 1880–1918 ilmestynyt lastenlehti. K. J. Gummeruksen perustama Lasten Kuvalehti oli poikkeuksellisen pitkäikäinen ja suosittu lastenlehti. Se ilmestyi kerran kuukaudessa Kyläkirjaston Kuvalehden A-sarjan liitteenä, eikä sitä voinut tilata erikseen. Lehden toimittamisesta vastasi kustantaja itse ja hänen kuoltuaan vuonna 1898 Jaakko Gummerus, jonka apuna toimivat Herman Niemi, I. V. Pesonius, Anni Voipio ja Elsa Hästesko. Lehteä avustivat Zachris Topelius ja monet Jyväskylän seminaarin opettajat. Kristillishenkinen ja moralisoiva lehti julkaisi paljon Raamatun pohjalta laadittuja kertomuksia. Se sisälsi myös satuja, tietopuolisia artikkeleita ja kuvia maailman ihmeistä. 1880-luvun lopulla mukaan tulivat arvoitukset, leikit ja kilpatehtävät. Lehden kirjeenvaihto-osasto oli myös hyvin suosittu. Kuvitus lisääntyi vuosisadan vaihteessa ja ensimmäinen valokuva julkaistiin vuonna 1898. Lasten Kuvalehti saavutti emolehtensä kyljessä huomattavan levikin, enimmillään 16 600 kappaletta vuonna 1905. Ulkoasultaan ja sisällöltään vanhanaikaisena se ei 1900-luvulla enää voinut kilpailla paremmin toimitettujen lehtien kanssa. Kyläkirjaston Kuvalehti lastenlehtineen siirtyi vuonna 1917 WSOY:lle, jossa niitä toimitti Ilmari Jäämaa. Lehtien ilmestyminen päättyi Suomen sisällissotaan. ==Lähteet== ==Aiheesta muualla== * Lasten Kuvalehti digitoituna kansalliskirjastossa Luokka:Ilmestymästä lakanneet suomalaiset aikakauslehdet Luokka:Jyväskylän media Luokka:Suomalaiset lastenlehdet
Abuelas de Plaza de Mayo

Abuelas de Plaza de Mayo on vuonna 1977 perustettu ihmisoikeuksia ajava argentiinalainen järjestö, jonka tavoitteena on tunnistaa ja löytää likaisen sodan aikana kadonneita ja laittomasti adoptoituja lapsia. Järjestön puheenjohtajana toimii Estela Barnes de Carlotto. == Järjestön perustaminen == Järjestö perustettiin vuonna 1977, kun huomattiin, että osa vankilassa syntyneistä lapsista adoptoitiin laittomasti. == Aiheesta muualla == * Järjestön sivusto Luokka:Ihmisoikeusjärjestöt